Eyıt'à k'àowo Pılate Zezì nàweekwaà ayį̀į̀là.
Eghǫǫ-dǫǫ̀ ı̨chį̀ghoò degeètł'ı̨ t'à kwìt'ıì gèhtsı̨ gà Zezì wekwì k'e nègeèchì.
K'àowochoɂeè dek'o-dezǫǫ yìı gı̨ı̨htı̨,
k'èdaà gık'adaedè,
hagıìhdı,
“Israel got'ı̨į̀ gha k'àowocho weghàsǫts'eedı!”
gedı xè wınì nàgeeht'ı.
K'achı̨ ı̨łàà k'àowo Pılate dǫ ts'ǫ̀ xàèhtła,
Israel got'ı̨į̀ ts'ǫ̀ hadı,
“Seàhkw'ǫ,
dıı dǫ ayìı wek'e nìdahoehɂà ha whìle t'à naxıts'ǫ̀ xàweèhchì hǫt'e,”
gòhdı.
Zezì ı̨chį̀ghoò kwìt'ıì wekwì k'e wheɂǫ xè ɂeh dek'o-dezǫǫ yìı wheda hanì dǫ ts'ǫ̀ xàèhtłaà agı̨į̀là.
K'àowo Pılate,
Israel got'ı̨į̀ ts'ǫ̀ hadı,
“Jǫ dǫ weghàahda,”
gòhdı.
Yahtıı-gha-k'aodèe eyıts'ǫ gıcheekeè gıaɂı̨ ts'ǫ̀et'ıì yagìzeh,
hagedı,
“Dechı̨et'aa k'e wedeàhtsò!
Dechı̨et'aa k'e wedeàhtsò!”
gedı.
Hanìkò k'àowo Pılate hagòhdı,
“Naxı̨ neweàhchı,
dechı̨et'aa k'e wedıìtsò aweahłe!
Sı̨ sìı dıı dǫ ayìı wek'e nìdahoehɂà ha sìı wek'èehsǫ-le,”
gòhdı.
Hanìkò Israel got'ı̨į̀ k'èdaà hagedı,
“ ‘Nǫ̀htsı̨ weza aht'e,’
edèhdı t'à,
gonàowoò k'èch'a xàyaı̨htı,
eyıt'à ełaàwı ha hǫt'e,”
gedı.
K'àowo Pılate eyı ghǫ ıìkw'o ekò denahk'e dejı̨ lajà.
Kǫ̀ gocho goyanaèhtła.
Zezì ts'ǫ̀ hadı,
“Edı̨į̀ gots'ǫ anet'ı̨?”
Hanìkò Zezì xàyaı̨htı-le.
K'àowo Pılate hayèhdı,
“Sets'ǫ̀ goı̨de ha neewǫ-le nì?
Naı̨tłaà anehłee,
nedıìtsò anehłee,
sı̨ sets'ǫ̀ hoèlı̨ hǫt'e,
wek'èı̨zǫ-le nì?”
yèhdı.
Zezì yets'ǫ̀ hadı,
“Įdòo gots'ǫ neghàhòt'ǫ lenǫsıı nets'ǫ̀ hoèlı̨ nıìle.
Eyıt'à dǫ netł'aàsegį̀ı̨htı̨ı̨ sìı nenahk'e hołı̨ı̨ hogèhtsı̨ hǫt'e,”
yèhdı.
Zezì hadı tł'axǫǫ̀ k'àowo Pılate naetłaà ayele ha hoèhdzà,
hanìkò Israel got'ı̨į̀ k'èdaà yagìzeh,
hagedı,
“Eyı dǫ naehtłaà wèneelà nı̨dè dèe-ts'ǫ̀-k'àowo Caesar weàgı̨ą nelı̨ nıìle.
Dǫ k'àowocho edèedıı sìı Caesar k'èch'a adı hǫt'e,”
gedı.
K'àowo Pılate hagedı ıìkw'o t'à Zezì dǫ ts'ǫ̀ xàèhtłaà ayį̀į̀là gà dǫ sınìyaehtıı daèhchı̨ k'e dèhkwà.
Eyı daèhchı̨ sìı “kwe k'è” gòyeh ekǫ whetǫ.
(Aramaıc yatıì k'ę̀ę̀ “Gabbatha” gòyeh.)
Dzędeè Passover wexèhoìwı gha Israel got'ı̨į̀ sınìgedè ekò dzętanı ekìıyeè k'àowo Pılate Israel got'ı̨į̀ ts'ǫ̀ hadı,
“Jǫ naxıts'ǫ k'àowocho nàwo,”
gòhdı.
Hanìkò dǫ yagìzeh,
hagedı,
“Ełaàwèahwhı!
Ełaàwèahwhı!
Dechı̨et'aa k'e wedeàhtsò!”
gedıì nàdahogehdè.
K'àowo Pılate gots'ǫ̀ hadı,
“Naxıts'ǫ k'àowocho wedıìtsò ha dahwhǫ nì?”
gòhdı.
Hanìkò yahtıı-gha-k'aodèe hagedı,
“Caesar ededı̨ zǫ gogha k'àowocho elı̨ ne,”
gıìhdı.
Zezì dechı̨et'aa k'e wedıìtsò